Tervetuloa haastatteluohjelmaani.
Tänään vieraanani on Martti Falck, joka on lähetyspastori -
ja Kari Niemi, yrittäjä ja myös pastori. Tervetuloa.
Kiitos.
Tässä ensimmäisessä ohjelmassa jo totean, että teemme myös toisen, -
koska asiaa on niin paljon.
Ensimmäisessä käymme läpi, mitä on usko Suomessa, -
mitä se on kansanvälisesti, mitä te olette havainneet ja -
mitä meidän pitäisi rukoilla.
Kari Niemi, olet tutustunut ja tutkinut -
mm. Wilkersonin kirjaan, jonka otsikkona on "Näky".
Olet paljon opettanut ja puhunut, ja saarnoissasi kerrot havainnoistasi -
ja siitä mitä meidän pitäisi niistä ymmärtää.
Tämä on erittäin mielenkiintoinen kirja.
Tunnettu Jumalan mies, David Wilkerson -
näki paljon asioita ja vietti aikaa Jumalan edessä.
Vuonna -73 hän sai tuon näyn, joka -74 laitettiin kirjan muotoon.
Olen sitä vuosien varrella lukenut aina yhä uudelleen.
Aina hämmästyy sitä, kuinka tarkka se on.
Tähänkin aikaan sieltä löytyy paljon asioita.
Jumala haluaa puhua tähänkin aikaan.
Onko jotain erityisiä, jotka on nyt noussut mieleen?
Jos ajatellaan ensinnäkin Venäjän tilannetta.
Neuvostoliiton romahtaminen, sitten evankeliointi sinne -
ja talouskysymykset.
Että tulee talousromahdukset vaikka kaikki mittarit näyttävät ylöspäin.
Hän tuo esille, kuinka yhtäkkiä talous romahtaa, tulee erilaisia sairauksia.
Tänään puhutaan koronasta.
Avioerot lisääntyy ja tulee perheongelmia.
Nuorten keskuudessa ongelmia. Sitä on tänä päivänä paljon.
On masennusta ynnä muuta.
Kyllä siinä aika tarkasti näitä tuodaan.
Ja tulee aika selvästi myös tämä luopumus, -
kristinuskosta luopumus. Miten se on siinä kirjassa sanottu?
Juuri näin. Monet muut arvot alkaa vallata ihmisten mielen.
Tulee jopa uuspakanuutta.
Ajatellaan Suomea. Vain muutama vuosi taaksepäin -
luterilaiseen kirkkoon kuului lähemmäs 100 prosenttia.
Tänään se on muistaakseni 68%.
Eikä hyvältä näytä muissakaan seurakunnissa.
Yleinen luopumus on tapahtumassa -
maailmanlaajuisesti ja varsinkin Euroopassa.
Martti Falck, sinä olet lähetyspastori. Olet kiertänyt paljon maailmaa.
Tietysti olet Suomea kokoajan seurannut, kun asut täällä.
Kerrotko pinnalta, kun olet nähnyt, mitä Suomessa, -
Euroopassa ja ehkä Yhdysvalloissa on tapahtunut.
Olet käynyt myös Afrikassa, Pakistanissa, Haitilla -
ja myöskin Etelä-Koreassa.
Haluat varmasti nostaa jotain esiin vertailuna Euroopan tapahtumiin.
Tämä on erinomainen asia, kun ajattelee Suomen näkökulmasta.
Täytyy muistaa, että olemme - kiitos Jumalalle - saaneet tehdä -
kahdeksan vuoden ajan Ermot seikkailee, kristillistä lastenohjelmaa.
Tämän päivän Suomessa ei ovet avautuisi noin moneen paikkaan -
ja tuon ohjelman teko olisi jopa mahdotonta.
Me ollaan Karin kanssa sen verran vanhoja kavereita, -
että me ollaan käyty kansakoulua.
Kansakouluopettajani Laina Hakonen avasi urkuharmonin -
ja aloitti päivän aamunavauksella, virrellä, siunattiin työpäivä koulussa.
Oli hyvä ja turvallinen olo. Oli ruokarukoukset, jonot ja järjestys.
Jumalahan on järjestyksen Jumala.
Nyt tuntuu, että Suomi on vaipunut ehkä kaoottismaiseen tilaan.
Kristityt eivät tiedä paikkaansa.
Moni ehkä ajattelee, että pitäisi ottaa kantaa päivän polttaviin aiheisiin, -
Päivi Räsäsen kuulusteluihin.
Voisin jopa sanoa, että kristittyjen, jos ei suoranaiset vainot ole alkaneet,
niin huomattava syrjintä työpaikkamuodossa ja muuta.
Tämä maa ei ole enää sitä, mitä se oli minulle lapsuudessa ja nuoruudessa.
Suomi on kristitty maa. Meillä on siniristilippu.
Meidän esi-isät ovat kyntäneet kyiset pellot, raivanneet metsät, -
rukoillen töitä tehneet ja tuottaneet hyvinvoinnin Suomeen.
Sotiemme veteraanit ovat puolustaneet maamme itsenäisyyttä.
Vieläkin mielessäni kaikuu Kyösti Kallion rukous Suomen puolesta, -
Jumala ompi linnamme. Häneen turvattiin ja saatiin säilyttää tuo.
Nyt tuo on romutettu. Jopa koulun joulujuhlassa ei saa mennä kirkkoon.
Se on syntiä. Siitä eduskunta tekee kyselyn. Hyvä ettei rehtori saa potkuja.
Olen kuullut, että joulu- ja kevätjuhlissa on luettu pala Koraania -
ja laulettu "Menolippu Mombasaan".
Miten Suomi on voinut tulla tähän tilanteeseen -
kristittynä, Jumalaa pelkäävänä maa, hyvin lyhyessä ajassa?
Tästä kontekstista on hyvä mennä muihin maihin, joissa olen vieraillut.
Olen juuri tullut Afrikasta, Namibiasta, missä on hyvin lyhyt aika, -
30 vuotta apartheidista ja itsenäistyminen.
Kansa on kääntynyt Jumalan puoleen.
Se näkyy hyvinvointina ja ihmisten iloisuutena.
Se näkyy yleisenä järjestyksenä ja kansakunnan menestyksenä.
Kuten sanottu "Jos Herra ei huonetta rakenna, -
niin sen rakentajat turhaan vaivaa näkevät".
Ajattelemme voimakkaasti, että on kristityt vastaan islam.
Olen saanut vierailla Pakistanissa useita kertoja ja -
täytyy sanoa, että pitää itseään nipistää, olenko hereillä, -
mitä Jumala tekee Pakistanissa, Islamabadissa.
Anwar Fazalin kokouksessa miljoonasatatuhatta ihmistä, -
Pastori Mara puhumassa, 40 konepistoolimiestä vartioi tilaisuutta.
Ihmisiä tulee uskoon, ottaa Jeesuksen valtavin joukoin.
En voi nimiä mainita, mutta hallituksen jäseniä, kansanedustajia, -
poliisipäälliköitä, korkea-arvoisia armeijasta, -
jotka turvaavat elämänsä Jumalaan, elävään uskoon.
Pakistanin iltauutisissa sain olla vaimoni kanssa rukoilemassa.
Eihän Suomessa Kymmenen uutisiin tai Ylelle oteta rukoilemaan.
Se on kielletty. Tähän ollaan tultu.
Tämä vuosi on alkanut hyvin vauhdikkaasti lähetysrintamalla.
Olin juuri ennen Afrikkaa, 3,5 viikkoa sitten, -
Pohjois-Korean rajalla, jossa on valtava herätys mutta se on maan alla.
Se tulee sieltä läpi. Aivan kuin syksyllä sienet sieltä maan alta.
Kun Jumalan sade lankeaa, kyllä ne sienet ponnahtaa esiin.
Tähän on tultu. Kari on ihan oikeilla linjoilla.
Me tullaan näkemään näitä asioita.
Näin 2001 vuonna unen, -
että Suomeen tulee valtavat tulvat ja hurrikaanitasoiset myrskyt.
Vaimoni Anu kirjoitti sen ylös ja sanoi "Älä ukko höpäjä".
Nyt kun katsoimme rukouskirjasta, niin kyllä on vakava asia.
Jumalan merkit on ja herätyskin on lähellä.
Tuosta Kari tosiaan puhui. Olet ollut sekä yrittäjä että pastori pitkään.
Olet nähnyt kehityksen Suomessa -
ja tämän mitä oli Näky-kirjassa ja mistä Martti puhui.
Mitä olemme mielestäsi laiminlyöneet, että kehitys on ollut tällaista?
Ensinnäkin Raamatussa sanotaan, että ellei tule kirjoituksia, eksytään.
Raamattu on laitettu sivuun aika suurelta osin.
Jumalan Sanaa ei kunnioiteta enää kuten aiemmin.
Martti mainitsi, että muistaa lapsuuden aikoja.
Olen asunut kylällä, jossa pidettiin körttiseuroja, -
eli herännäisten liikkeen tupaseuroja.
Se loi pohjaa lapsuudessa ja toi turvaa.
Jumalan sana ei tyhjänä palaja.
Nyt tuntuu, että me ollaan tietoisesti siitä luovuttu.
Se on jo ikään kuin tabu.
Se on ollut hämmästyttävää nähdä -
sinä aikana, kun olen itse ollut kuvioissa mukana.
Kuitenkin Jumala on siunauksen Jumala.
Jumala haluaa siunata kansoja, kansakuntia, perheitä, yksilöitä.
Tuntuu oudolta, ettei oteta hyviä asioita vastaan. Niitä on tarjolla.
Miten siunauksen puute ja sen väheneminen näkyy -
nuorison ja kansakunnan hyvinvoinnissa?
Se näkyy monella tavalla.
Pahoinvointia on tullut, masennus on lisääntynyt.
Juuri tuli uutisissa tieto, kuinka paljon on lisääntynyt esimerkiksi -
sairauslomat mielenterveyspuolella.
Varsinkin nuorilla ja keski-ikäisillä naisilla, ja myös miehillä.
Lasten kohdalla on hyvin paljon pahoinvointia.
Kuitenkin ulkoisesti kaiken pitäisi olla hyvin.
Jos ihmiseltä viedään hengellinen ja henkinen pääoma pois, -
niin tulee tyhjiö. Sen täyttää sitten kaikki muu.
Sitten levottomuus. Koulussa lapset ovat paljon levottomampia.
Kyllä se heijastaa monella lailla.
Kun ajatellaan, että on hyvinvointia, teknologiaa ja -
paljon oppineita alkaa olla, niin kaiken pitäisi mennä parempaan suuntaan.
Mittarit näyttää kuitenkin toista.
Olet, Martti, nähnyt Jumalan tekoja ja ihmeitä -
maissa, joissa on ollut hyvin vaikeata ja kehittymätöntä.
Sinulla on varmasti paljon esimerkkejä siitä, -
mitä tapahtuu kun Jumala otetaan kansakunnan ylle.
Kun Jumala otetaan kansakunnan ylle, alkaa tapahtua.
Samoin myös yksilöihmisen elämässä.
Olen aina sanonut, ettei ole niin vaikeaa tilannetta perhesuhteissa, -
ihmissuhteissa, terveydessä, taloudessa tai missään, -
ettei nimi Jeesus voisi olla sen yläpuolella.
Suomen pitäisi olla kaikilla mittareilla maailman onnellisin maa.
Olen ihmetellyt, miten tilasto on rakentunut, kun täällä tapahtuu -
ilmeisesti toiseksi eniten itsemurhia maailmassa.
On kaamosaika ja synkkyyttä. Ihmiset vetäytyvät kuoreen.
Uskon asioissa jopa kristityt ovat vetäytyneet kuoreen.
Hyvin harvoin niistä avaudutaan ja puhutaan.
Ollaan mennyt siihen länsimaiseen tai amerikkalaiseen malliin, -
"Mitä kuuluu?" "Hyvin menee" ja kuitenkin sydän itkee sisällä.
Moni kristitty tulee kirkon ovesta sisään hymyillen, -
sanoo, että hyvin menee, vaikka sydän itkee ehkä omaa avioliittoa, -
perhetilannetta, lapsen puolesta, taloutta. On tuskaa ja sairautta.
Pitäisi muistaa, että nimi Jeesus on kaiken tämän yläpuolella.
Kun mennään köyhään maahan tai Afrikkaan....
Suomessa on hieno infra. On upeat talot, silkinpehmeät asfalttikadut, -
nyt on vähän rapautunut, kun talous on ollut laskussa.
Kaikki näyttää kiiltokuvan kauniilta ulospäin.
Talot ja kaikki ovat hienoja, ihmiset ovat rikki.
Pimeässä Afrikassa kadut on rikki, taloista saattaa puuttua ulko-ovi, -
pellinpalanen hökkelinä tai näin, mutta sisällä asuu valtava rauha.
Ihmiset pitävät yhtä.
Aikoinaan Haitilla, Saint-Raphaëlin kylässä kysyin hyvältä ystävältä -
"Mitkä ovat elämäsi haasteet? Kiva tänne on tulla lähetysmatkalle -
mutta millaista asuminen täällä on pitemmän päälle?"
Olisi voinut ajatella, että kaveri olisi puhjennut valittamaan.
Sen sijaan hän puhkesi ylistämään Jumalaa.
"Ajattele veljeni, saan elää täällä rauhassa.
Olen kuullut, että länsimaissa - Haitilla on voodoota, ehkä kirousta -
mutta länsimaissa on postilaatikkokirous.
Ihmisten postilaatikot täyttyvät laskuista.
He juoksevat heikkopäisesti koko viikon maksaakseen ne laskut.
Postilaatikkokirous on niin kova, että laatikko täyttyy laskuista.
Minulla on vain aikaa ja aikaa olla Jumalan kanssa, -
olla naapureitteni kanssa, lasteni kanssa.
Minä ainoastaan mietin, miten saan kerättyä polttopuita, -
haettua vettä kilometrin päästä ja laitanko kitukasvuisen kanan -
tänään ruokapöytään vai annanko sen vielä munia muutaman munan."
Naapureiden kansa jaetaan vähäiset ruokatarvikkeet.
Vähän kuten Jeesus siunasi 5 leipää ja 2 kalaa, ja riitti kaikille.
Kylässä on rauha, lepo ja siunaus.
Se yhteisö ja usko Jumalaan on kaiken yläpuolella.
He sanoivat "Meillä ei ole rahaa lääkkeisiin, -
niin voimme kääntyä vain Jeesukseen".
Nimi Jeesus on yli koronaviruksen, yli kaiken.
Ei tarvitse laittaa maskia päälle. Tämä hullutus on mennyt yli kaiken.
Psalmi 91 sanoo, Mikään tauti sinuun ei tartu, vihollisen nuoli.
Tuhat kaatuu vasemmalta ja kymmenentuhatta oikealta, -
mutta vanhurskas saa seistä.
Sinä olet pastorin työssä nähnyt lapsia ja nuoria, ja nuoria aikuisia, -
ja juuri niillä alueilla uskonnottomuus on lisääntynyt.
Mm. kouluopetuksen, tieteen ja evoluutioteorian opettamisen kautta.
Miten olet ajatellut, ja törmännyt näihin asioihin?
Kyllä sen näkee nuorista.
Joskus, kun seurakunnassa järjestetään jouluna seimitapahtuma, -
tai joku muu tapahtuma, johon tulee koululaisia, -
ja kun heille esittää kysymyksiä, -
niin huomaa, että tieto uskonnosta, Raamatusta, alkaa olla hyvin vähäistä.
Kuitenkin sieltähän sen pitäisi alkaa. Tämä tuo meille vielä -
suuremman haasteen seurakunnissa saavuttaa lapsia ja nuoria.
Nuortenkin maailmassa huumeet on lisääntynyt, -
erilaisten aineitten sekakäytöt, lääkkeet.
Tämä käynnykkämaailma vie nuorten ajan -
ja tulee ikään kuin tyhjiö ihmisen elämään.
Vastaus on edelleen Luoja, -
joka on meidät luonut ja tietää mitä me tarvitaan.
Nyt tämä maailma haastaa kristillisyyden, on haastanut -
ja meidän pitäisi pystyä siihen vastaamaan eli saavuttaa nuoret, -
lapset ja myös perheet. Perhe on se ydin.
Minkälainen perhe on, niin siltähän se kasvu lähtee, -
jos perheet ovat poissa seurakunnan, sen sanoman, ulottuvilta.
Olen tätä miettinyt ja pohtinut, ja Wilkersonin kirjassa viitataan siihen, -
että Pyhä Henki on laitettu sivuun.
Kun alkuseurakunta perustettiin, Jeesus sanoi -
"Älkää lähtekö Jerusalemista, ennen kun Pyhä Henki tulee teihin".
Se ei ollut vain ensimmäinen tankkaus alkuaikoina vaan se on jatkuvaa.
Pyhä Henki on ainut, joka pystyy avaamaan meille Jumalan Sanan.
Siksi on tärkeää, että rukoilemme ja etsimme Jumalan tahtoa.
Pyhä Henki johtaa meitä toimimaan niin, että kykenemme.
Meillähän on maailman paras tuote. Markkinamiehet vain puuttuu.
Vastaus on Jumalan Sanassa, vastaus on Jeesus-nimessä.
Kuitenkin on aina huomattu, että ihmisen elämä muuttuu.
Minua hämmentää se, että joskus käytetään nuoria ja nuoria aikuisia, -
kun puhutaan uskonnon urheista.
Valitettavasti näitä on ja on tehty virheitä.
Nyt nostetaan muutamat ihmiset, jotka ovat kokeneet vääryyttä -
tai he ovat ajautuneet pois ja sitten on koettu asiat negatiivisesti.
Kuinka monen ihmisen elämän usko Jeesukseen on muuttanut parempaan.
Kuinka monen uskovan kodin lapsi elää turvallista hyvää elämää.
Sieltä on hyvä ponnistaa. Heistä tulee eheitä -
ja he pystyvät ottamaan haasteita tässä yhteiskunnassa.
Martti, kaksi kirjaa Raamatussa -
on suurimman hyökkäyksen kohteena.
1. Mooseksen kirja, eli Jumala ja luominen, -
ja Ilmestyskirja, jossa nähdään, mitä lopunaikana tapahtuu.
Mehän tiedetään, että antikristillinen henki saa aikaan tällaista, -
mistä Raamattu puhuu, millainen ihminen on lopunaikana.
Sinä olet ollut näissä köyhissä maissa paljon.
Siellä ei varmaan samalla tavalla näihin ongelmiin törmää.
Ei samalla tavalla. Mietinkin kovasti tätä.
Tässä on vakava viesti päättäjille.
Suomi on Pisan mittareilla maailman kärkimaita.
Haluan tuoda tällä lauseella vakavan viestin päättäjille:
Mikään menestys maailmalla ei korvaa kotona epäonnistumista.
Suomessa ollaan epäonnistuttu perheissä. Jokainen hajonnut perhe, -
avioero, perheen hajoaminen, jättää vakavat vauriot.
35000 lasta kokee avioeron, -
vai 35000 perhettä särkyy vuosittain.
Valtava uhka, valtava turvattomuus. Jumala vihaa tätä hylkäämistä.
Silloin jäädään heitteille. Ei ole turvaverkkoa.
Kun taas Afrikassa, Haitilla, -
perheyhteyteen saattaa kuulua 100-200 ihmistä.
Jos isä on kuollut, setä ottaa paikan. Ihmiset pitävät toisistaan huolta.
Vähän niin kuin Suomessa pidettiin sotien aikana ja sen jälkeen.
Nyt ihmiset on eristäytyneet.
Pääkaupunkiseudulla on 70 prosenttia yksineläviä.
Maailman numero yksi kuolinsyy, New Yorkissakin, ei ole syöpä, -
verisuonisairaudet, sydänkohtaukset, vaan yksinäisyys -
ja siihen liittyvät itsemurhat, päihdeongelmat, masentuminen.
Jotain on tehtävä, jos toista miljoonaa ihmistä -
syö päivittäin mielialalääkkeitä jaksaakseen vastata arjen haasteisiin.
Olen monen tällaisen ihmisen puolesta rukoillut.
Kun Jumalan Pyhä Henki koskettaa ja parantava voima, -
kun he saa sen virran ja voiman, että nimi Jeesus on sairauden, -
masentuneisuuden, päihdeongelman, rikkinäisen avioliiton -
tai minkä tahansa yläpuolella.
Kaikki nämä väistyy nimessä Jeesuksen.
Astuu uusi aika, vanha saa olla haudattu merten syvyyksiin.
Tätä me tarvitaan Suomeen.
En halua, että yksikään kristitty seuraa tätä keskustelua sivussa, -
ei osallistu, ettei tulisi leimatuksi.
Haastan jokaisen sohvalla olevan kristityn. Ottakaa kantaa.
Tehdään kansanliike, jossa Raamattu ja siniristilippu on meille ykkösasia.
Kunnioitamme tätä maata kristittynä maana.
Haluamme takaisin kristityn maan, missä olemme syntyneet -
ja missä hyvinvointi on rakennettu.
Rukousrintamaan ollaan lähdetty mm. Karin ja monien pastorien kanssa.
Se alkaa pienestä yksiköstä, yhdestä solusta, perheestä.
Siitä rakentuu seurakunnan ja koko yhteiskunnan hyvinvointi.
Miten on, Kari, -
kun rukous on laiminlyöty, Sanan luku.
Kuten sanoit, että jos emme tunne kirjoituksia, eksymme.
Olemme eksyksissä kuin lampaat, kuten Jesaja sanoo.
Tavallaan meillä valta, -
eduskunta, hallitus ja muut johtaa lainsäädäntöä.
Miksi olemme ajautuneet siihen, että eduskunnassakin on -
yhä vähemmän tunnustavia kansanedustajia?
Tietysti se johtuu siitä, että kristillisyys vähenee kokoajan.
Erikseen puhutaan kristillisyydestä, joka on siinä ytimessä, -
eli tunnetaan Sana, luetaan Sanaa, Raamattua.
Kyllähän sen vaikutus vähenee joka sektorilla samanaikaisesti, -
kun kristillisyys alkaa vähentyä.
Siinä on vähän niin kuin nukuttu onnemme ohitse.
Meillähän on seurakuntina vastuu.
Seurakunnan ensimmäinen tehtävä ei ole kokoontua johonkin bunkkeriin -
viettämään hyvää yhteistä mukavaa.
Totta kai se on tärkeää, opetus ja rukous.
Tehtävämme on viedä evankeliumi ihmisten keskelle.
"Teitä papit minä syytän".
Niiden, jotka ovat vastuussa, että Sanaa opetetaan -
niin kuin se on kirjoitettu, pitäisi olla niin vahvoja -
uskossa ja ymmärryksessä, että pitäisivät siitä kiinni.
Nimenomaan. Jos se ei näy meidän elämässä, sitä on turha vaatia muilta.
Pastorien on tehtävä pyhät valmiiksi palveluksentyöhön.
Eli opetuksen pitää olla Raamattuun sidottua ja -
se pitää pystyä tuomaan niin, että ihmiset näkevät sen tarpeellisuuden.
Tulee sellainen tunne ja tietoisuus, että meidän täytyy lähteä.
Raamattu sanoo, että "Rakkaus pakottaa".
Me ollaan saatu paljon, jotka ollaan tultu uskoon.
Se on suuri lahja, suurin mitä voi olla, iankaikkinen elämä.
Kari, tässä on noin minuutti aikaa, niin voisitko meidän katsojille sanoa, -
rukoilla tai kuinka haluat, jäämme kuuntelemaan.
Toinen aikakirja sanoo, muistaakseni 2. Aik.12:7, -
"palajavat pahoilta teiltänsä" (2. Aik.7:14)
Kun me nöyrrymme, rukoilemme ja etsimme totisin sydämin Jumalaa -
Hän tekee jälleen maan siunaukseksi.
Nyt jos koskaan, ennen kaikkea Jumalan omat, -
lähdetään rukoilemaan, etsimään Jumalan tahtoa.
Kiitos Kari ja Martti tästä ensimmäisestä ohjelmasta.
Teemme toisen ohjelman, jossa keskitymme hyvin paljon -
rukoukseen ja rukousarmeijaan ja miten sitä rakennetaan.
Langetkoon Jumalan tuli. Avautukoon ikkuna.
Antakoon siunauksen sateen tulla Suomen ylle.
Käy rukoukseen. Jeesus elää ja Jumala voi.
Tämä maa on kristitty maa. Ole siunattu. Tule mukaan.
Aamen.
Suomi on kristitty maa ja me emme anna sen muuttua siitä mihinkään.
En voi kuvitella aikaa ennen TV7:aa.
Kansakouluissa oli rukoukset, aamunavaukset, -
Suomi oli kääntynyt Jumalan puoleen.
Nyt ollaan toisenlaisessa tilanteessa. Jokaista kristittyä tarvitaan -
ei vain rukoilemaan vaan antamaan panos tähän tärkeään työhön.
Soita siis TV7-tukinumeroon 0600-10177, 12 euroa.
Ruudulla on myös pankkitili ja viite. Ole mukana.
Sinun panostasi ja rukoustasi tarvitaan nyt enemmän kuin koskaan.
Suomi on ja pysyy kristittynä maana.
Tekstitys: A. Eskola